ไทยป่วย “โควิด” เพิ่ม 46 ราย เป็นผู้ติดเชื้อในปท. 39 ราย กระจาย 17 จังหวัด
ไทยป่วย “โควิด” เพิ่ม 46 ราย เป็นผู้ติดเชื้อในปท. 39 ราย กระจาย 17 จังหวัด
ไทยป่วย “โควิด” เพิ่ม 46 ราย เป็นผู้ติดเชื้อในปท. 39 ราย กระจาย 17 จังหวัด
23 ธ.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (23 ธ.ค.63) ระบุพบผู้ป่วยยืนยันติดเชื้อรายใหม่ 46 ราย แบ่งเป็นผู้ติดเชื้อในประเทศ 39 ราย ประกอบด้วย กทม. 11 ราย , ฉะเชิงเทรา 5 ราย , นครปฐม 3 ราย กำแพงเพชร 2 ราย , ตาก 2 ราย , ปราจีนบุรี 2 ราย , พระนครศรีอยุธยา 2 ราย , สมุทรปราการ 2 ราย , สระบุรี 2 ราย , เพชรบูรณ์ 1 ราย , กระบี่ 1 ราย , ขอนแก่น 1 ราย , นครราชสีมา 1 ราย , นนทบุรี 1 ราย , ปทุมธานี 1 ราย , ภูเก็ต 1 ราย และสุพรรณบุรี 1 ราย ทั้งนี้ ไม่พบผู้ติดเชื้อในกลุ่มแรงงานต่างด้าวจากการคัดกรองเชิงรุกเป็น
ส่วนอีก 7 ราย เป็นผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quarantine) ประกอบด้วย สหราชอาณาจักร 1 ราย , บาห์เรน 1 ราย , เมียนมา 1 ราย , รัสเซีย 1 ราย , สหรัฐอเมริกา 1 ราย และปากีสถาน 1 ราย
ส่งผลให้จำนวนผู้ป่วยยืนยันสะสมในประเทศ ล่าสุดอยู่ที่ 5,762 ราย แบ่งเป็นการติดเชื้อในประเทศ 3,837 ราย ติดเชื้อในกลุ่มแรงงานต่างด้าวจากการคัดกรองเชิงรุก 1,273 ราย และเป็นผู้เดินทางมาจากต่างประเทศ 1,925 ราย รักษาหายป่วยแล้ว 4,078 ราย อยู่ในสถานที่กักกัน 1,394 ราย มีผู้ป่วยที่รักษาหายเพิ่ม 17 ราย ยังรักษาอยู่ในโรงพยาบาล(รพ.) 1,607 ราย รวมรักษาหายแล้ว 4,095 ราย เสียชีวิตสะสมคงที่ 60 ราย